Diari Oficial de la Generalitat Valenciana


Sumari del DOGV 4345, del 27-09-2002 (2002/9978)

Edicte de la Junta Arbitral de Transports d'Alacant sobre notificació de laude arbitral a l'empresa Coalplast, SL en l'expedient: 039/02-A.
-------------------------------------------------------------------------------------------------------------------------------------------

### Dades del document

Número de DOGV
:   4345

Data del DOGV
:   27-09-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/9978


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Edicte de la Junta Arbitral de Transports d'Alacant sobre notificació de laude arbitral a l'empresa Coalplast, SL en l'expedient: 039/02-A. [2002/9978]
  
El senyor Manuel Gálvez Acero, president de la Junta Arbitral de Transports d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal de Coalplast SL, amb domicili a Alcoi (Alacant), que s'ha dictat laude en l'expedient 039/02-A com a conseqüència del procediment seguit en este i que no ha pogut ser comunicat per absència, parador desconegut, caducat o refusat.
  
El text és el següent:
  
Tribunal: president: senyor. Manuel Gálvez Acero, cap del Servici Territorial de Transports d'Alacant. Vocals: senyor Juan Rico Girona, representant de les empreses de transports; senyor Antonio Guardiola Jover, representant dels usuaris. Vocal secretària: senyora Ana Antolín Baigorri.
  
A Alacant, set de juny de dos mil dos. Sent les 10.00 hores constituïxen la Junta Arbitral de Transports d'Alacant en la seu del carrer Itàlia núm. 12, els membres expressats al marge, a fi de dictar laude arbitral sobre la controvèrsia plantejada en l'expedient 039/02-A, promogut per Cit Servipack SA, amb domicili a Madrid, contra Coalplast SL, amb domicili a Alcoi (Alacant), en relació amb la reclamació següent: el no-pagament de ports per servicis realitzats durant els mesos de maig i juliol del 2001 entre Alcoi i diferents poblacions en l'àmbit nacional per valor de dos mil vuit-cents huitanta-cinc euros i set cèntims (2.885,07 euros).
  
 Comença la vista oral sense la compareixença de la reclamada, a pesar d'haver sigut citada dins del termini i en la forma escaient, segons consta en l'expedient, amb els efectes que determina la legislació vigent que apareix més avall.
  
Es concedix la paraula al representant de l'actora senyor Miguel Ángel García Valbuena qui es ratifica en la seua demanda. Així mateix són aportats a l'expedient, com a prova documental, albarans justificatius de l'entrega de diferents partides en els seus destins i estos formen part de la facturació el muntant de la qual és objecte de la present reclamació.
  
Considera la Junta Arbitral que es complixen en el present cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, ja que afecta les qüestions competencials de les juntes arbitrals de transport. Admeses pel col·legi arbitral a instàncies de l'actora les proves documentals proposades, i una vegada estudiada la demanda i efectuada l'anàlisi de les manifestacions que antecedixen, s'arriba per unanimitat al següent
  
Laude: estimar parcialment la demanda interposada per Cit Servipack SA amb domicili a Madrid contra Coalplast, SL, amb domicili a Alcoi (Alacant), per considerar formalitzats els contractes de transport i realitzades les prestacions convingudes d'aquells la prova documental dels quals ha sigut aportada en l'acte de la vista i conseqüentment ha d'establir-se la corresponent minoració en la quantia de la reclamació substanciada.
  
Procedix, per tant, que Coalplast, SL, abone a Cit Servipack SA la quantitat de sis-cents vint-i-cinc euros i quinze cèntims (625,15 euros) en concepte de ports no pagats corresponents a contractes prou acreditats. Així mateix, la part reclamada haurà d'abonar a la reclamant els interessos legals que corresponguen sobre la quantitat indicada en el període comprés des de la data de la interposició de la demanda el 15 de maig de 2002 fins a la data d'execució del present laude.
  
Contra esta resolució arbitral cap únicament recurs d'anul·lació davant l'Audiència Provincial, que haurà de presentar-se dins els deu dies següents al de la notificació del laude, o d'aclariment, dins dels cinc dies següents al de la notificació.
  
Contra el laude arbitral ferm només cap recurs de revisió, d'acord amb el que establix la legislació processal per a les sentències processals fermes.
  
Cosa que per a constància, arxivament i trasllat a les parts firmen els membres de la Junta en el lloc i la data indicats.